cyanic-selkie/wikianc huggingface dataset:
சென்னை சிறுத்தைகள்
அணித்தலைவர்
ஆஸ்திரேலியரான பிரெண்ட் லிவர்மோர் 2004 ஒலிம்பிக் போட்டியில் குராபுராஸ் உடன் தங்கப் பதக்கத்தை வென்றார், ஆனால் 2008 பெய்ஜிங் ஒலிம்பிக் போட்டிகளில் இவரது அணிமூன்றவது இடத்திற்கே வரமுடிந்தது. நிம்பஸ் ஸ்போர்ட் உடன் இந்திய வளைதடிப்பந்தாட்டக் கூட்டமைப்பு இணைந்து நடத்திய வளைதடிப் பந்தாட்ட உலகத் தொடரில் பிரெண்ட் லிவர்மோர் சென்னை சிறுத்தை அணியின் தலைவரானார்.
அணியின் பயிற்சியாளர்
''ஜோஸ் பிராசா ஸ்பெயினைச் சேர்ந்த ஒரு வளைதடிப் பந்தாட்ட பயிற்சியாளர் ஆவார். இந்திய தேசிய வளைதடிப் பந்தாட்ட அணிக்கு 2009 களில் பயிற்சியாளாராக இருந்துள்ளார். 2010இல் குவாங்சௌவில் நடந்த ஆசிய விளையாட்டுப் போட்டிகளிலும் பயிற்சியாளாராக இருந்துள்ளார்.
அணி கீதம்
இந்த அணியின் பாடலுக்கு தமிழ்ப் பின்னணி பாடகர் ஸ்ரீனிவாஸ் இசையமைப்பாளராக இருந்தார். பாடல் இசைக்கு கிருஷ்ணா சேத்தன் மற்றும் கவிய வர்மன் ஆகியோர் எழுதியிருந்தனர். சுசித் சுரேஸன், ஆனந்த அரவிந்தாக்சன் மற்றும் நிவாஸ் ஆகியோர் பாடியுள்ளனர்.
குழு அமைப்பு
ஆஸ்திரேலிய நடுநிலை வீரர் பிரெண்ட் லிவர்மோர் தலைமையில் முன்னாள் இந்திய பயிற்சியாளர் ஜோஸ் பிராசா பயிற்சியாளராக இந்த அணி நிர்வகிக்கப்படுகிறது.
குறிப்புகள்
பகுப்பு:இந்தியாவில் வளைதடிப் பந்தாட்டம்
விராலிமாயன்பட்டி ஊராட்சி
விராலிமாயன்பட்டி ஊராட்சி (Viralimayanpatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள வத்தலக்குண்டு வட்டாரத்தில் அமைந்துள்ளது. இந்த ஊராட்சி, நிலக்கோட்டை சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2199 ஆகும். இவர்களில் பெண்கள் 1071 பேரும் ஆண்கள் 1128 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
நற்கருணை ஆசீர்
நற்கருணை ஆசீர் (Benediction of the Blessed Sacrament) என்பது கிறித்தவ பக்தி முயற்கிகளுள் ஒன்றாகும். இதில் ஒரு குருவோ அல்லது திருத்தொண்டரோ நற்கருணை ஆராதனையின் முடிவில் கதிர்ப்பாத்திரத்தில் உள்ள நற்கருணையினைக் கொண்டு மக்களுக்கு ஆசீ வழங்குவார். இவ்வழக்கம் கத்தோலிக்க திருச்சபையின் இலத்தீன் வழிபாட்டுமுறை, சில ஆங்கிலிக்க மற்றும் லூதரனிய திருச்சபைகள் மற்றும் சில மரபுவழி சபைகளில் உள்ளது.
வழிபாட்டுமுறை
1973இல் Rite of Eucharistic Exposition and Benediction என்னும் ஆவணம் இயற்றப்படும் வரை எவ்வகை சட்டமும் இவ்வழிபாட்டினைக்குறித்து இல்லை. எனினும் திருத்தந்தை பன்னிரண்டாம் கிளமெண்டின் ஆட்சியில் ரோமை மறைமாவட்ட முதன்மை குரு புரோஸ்பேரோ லாம்பெர்தினியால் (பின்னாளில் திருத்தந்தை பதினான்காம் பெனடிக்ட்) வெளியிட்ட வழிகாட்டுதல்கள் கடைபிடிக்கப்பட்டன.
தற்போது நடப்பில் உள்ள வழக்கப்படி நற்கருணை ஆசீருக்கு முன் தூபமிடுவதும் அதற்குறிய உடைகளை அணிவதும் குருக்களுக்கும் திருத்தொண்டர்களுக்கும் கட்டாயமாக்கப்படுள்ளது. மேலும் குருக்களையும் திருத்தொண்டர்களையும் தவிர பிறர், நற்கருனையினை ஆராதணைக்காக அதனை வெளிக்காட்ட சிறப்பு அனுமதி பெற்றிருப்பினும், நற்கருணை ஆசீர் அளிக்க இயலாது. நற்கருணை ஆசீர் முடிந்தவுடன் நற்கருணை, நற்கருணை பேழையில் வைக்கப்பட வேண்டும்.
மேற்கோள்கள்
பகுப்பு:நற்கருணை பகுப்பு:கிறித்தவ வழிபாடு பகுப்பு:கிறித்தவ இறையியல் பகுப்பு:கிறித்தவ பக்தி முயற்சிகள்
மேக்ரோபிராக்கியம்
மேக்ரோபிராக்கியம் ( Macrobrachium) என்பது நன்னீர் இறால்களின் ஓர் பேரினம் ஆகும். இதனுடைய இரண்டாவது இணை மார்புக்கால்கள், பெரியோபோட் மிகப் பெரியதாகக் (குறைந்தபட்சம் ஆண்களில்) காணப்படும்.
சிற்றினங்கள்
மேக்ரோபிராக்கியம் பேரினத்தில் பின்வரும் சிற்றினங்கள் உள்ளன:
வெளி இணைப்புகள்
பகுப்பு:கணுக்காலிகள் பகுப்பு:நன்னீர்வாழ் உயிரினங்கள் பகுப்பு:முதுகெலும்பிலிகள் பகுப்பு:கணுக்காலி பேரினங்கள்
மகா வீர சக்கரம்
மகா வீர சக்கரம்  (Maha Vir Chakra, MVC) எதிரிப்படைகளிடம் மிக உயர்ந்தளவு வீரதீரத்தையும் தன்னலமற்ற தியாகத்தையும் காட்டிய இந்தியப் படைவீரர்களுக்கான இந்திய இராணுவத்தின் இரண்டாவது மிக உயரிய விருதாகும். இவ்விருது போர்க்களத்தில் தரையிலோ, கடலிலோ வானிலோ வீரமரணம் அடைந்த படைவீரர்களுக்கும் மறைவிற்கு பின்னால் வழங்கக்கூடியதாம். இந்தி மொழியில் மகாவீர் என்பது தமிழில் பெரும் வீரர் என்ற பொருளில் வழங்கும்.
விருதின் தோற்றம்
விருது பதக்கம் தரமான வெள்ளியில் வட்டவடிவில் அமைந்துள்ளது. முகப்பில் ஐந்து முனை முத்திரை நட்சத்திரத்தின் நடுவில் வட்டமான தங்கமுலாமிட்ட அரசு இலச்சினை இருக்குமாறு புடைச்செதுக்கப் பட்டுள்ளது. பதக்கத்தின் பின்புறம் நடுவில் இரு தாமரை மலர்களுடன் தேவநாகரி மற்றும் ஆங்கில எழுத்துருக்களில் "மகா வீர சக்கரா" என்று புடைச் செதுக்கப்பட்டுள்ளது. இந்த விருது படைவீரரின் இடது மார்பில் 3.2 செ.மீ அகலமுள்ள அரை வெள்ளை அரை செம்மஞ்சள் வண்ண நாடாவுடன், செம்மஞ்சள் வண்ணம் இடது தோளிற்கு அண்மையில் இருக்குமாறு குத்தப்படுகிறது.
வரலாறு
இதுவரை 155க்கும் மேற்பட்ட வீரச்செயல்கள் அடையாளம் காணப்பட்டு விருது வழங்கப்பட்டுள்ளனர். ஒரே போரில் மிக கூடுதலான மகாவீரப் பதக்கங்கள் 1971ஆம் ஆண்டில் நடந்த இந்தியப் பாக்கித்தான் போரில் வழங்கப்பட்டன; அப்போது பதினோரு விருதுகள் இந்திய வான்படைக்கு வழங்கபட்டது.
மகா வீர சக்கரம் பெற்றவர்களுக்கு இரண்டாம் முறையாகப் பெறுபவர்களுக்கு ஆடைப்பட்டயம் வழங்கவும் வகை செய்யப்பட்டுள்ளது. இவர்கள் தங்கள் பெயர் விகுதியில் MVC(Bar) என்று போட்டுக்கொள்ளலாம். 1965ஆம் ஆண்டு முதன்முறையாக இவ்விதியின்படி இருவருக்கு வழங்கப்பட்டது. இந்நாள்வரை ஆறுமுறை முதல் ஆடைப்பட்டயம் வழங்கப்பட்டுள்ளது: விங் கமாண்டர் ஜக்மோகன் நாத் (1962 & 1 செப்டம்பர் 1965), மேஜர் ஜெனரல் ராஜிந்தர் சிங் (19 மார்ச்சு 1948 & 6 செப்டம்பர் 1965), அருண் ஸ்ரீதர் வைத்யா (16 செப்டம்பர் 1965 & 5 திசம்பர் 1971), விங் கமாண்டர் பத்மநாப கௌதம் (6 செப்டம்பர் 1965 & 5 திசம்பர் 1971 (மறைவிற்குப்பின்னர்)), கர்னல் செவாங் ரின்ச்சென் (சூலை 1948 & 8 திசம்பர் 1971), மற்றும் பிரிகேடியர் சான்ட் சிங் (2 நவம்பர் 1965 & சனவரி 1972). இரண்டாம் ஆடைப்பட்டயங்கள் வழங்கப்பட்டவரில்லை.
வெளியிணைப்புகள்
பகுப்பு:இந்தியப் படைத்துறை விருதுகள் பகுப்பு:பரிசுகளும் விருதுகளும்
குதிரைக் கரடு (சீருடற்பயிற்சி)
குதிரைக் கரடு  (Pommel horse) ஓர் கலைநய சீருடற்பயிற்சி கருவியாகும். மரபாக, இதனை ஆண் சீருடற் பயிற்சியாளர்களே பயன்படுத்தி வந்துள்ளனர். துவக்கத்தில் இது மாழை சட்டகத்தில்  மர விட்டத்தின் மீது  தோல் போர்த்தியதாக இருந்தது. தற்கால கருவிகளில் மாழை விட்டத்தின் மீது நுரை மீள்மமும் தோலும் போர்த்தப்பட்டு நெகிழி கைப்பிடிகளுடன் (கரடு) தயாரிக்கப்படுகின்றன.
வரலாறு
thumb|left|200px|துவக்க கால குதிரைக்கரடு - செருமானிய அருங்காட்சியகம். குதிரைக் கரடு பல நூற்றாண்டுகளுக்கு முன்னரே படை வீரர்களால் செயற்கை குதிரையாக அமைக்கப்பட்டு குதிரை ஏற்றம்/இறக்கம் பழக பயன்படுத்தப்பட்டு வந்தது. பேரரசன் அலெக்சாந்தர் கூட இதனைப் பயன்படுத்தியதாக அறியப்படுகிறது.
அளவைகள்
பன்னாட்டு சீருடற்பயிற்சிகள் கூட்டமைப்பு வெளியிட்டுள்ள கருவி அளவைகள் சிற்றேட்டின்படி:
வெளி இணைப்புகள்
பகுப்பு:சீருடற்பயிற்சி விளையாட்டு
பூதப்பாண்டியன் தேவியார்
பூதப்பாண்டியன்தேவியார் - பெருங்கோப்பெண்டு
புதுக்கோட்டை மாவட்டத்தில் தற்பொழுது ஒலியமங்கலம் என்று வழங்கப்படும் ஊரானது, பண்டை நாளில் ஒல்லையூர் நாடாக விளங்கியது. அந்நாட்டை ஆண்ட மன்னனான பூதப்பாண்டியன் இற்நதபோது, மிகவும் வருந்திய அவனுடைய மனைவி பாடிய பாடலொன்று புறநானுற்றில் இடம் பெற்றுள்ளது. இவருடைய இயற்பெயரினை அறிய இயலவில்லை. கணவன் இறந்ததும், சமூக ரீதியில் பெண் அடையும் துயரங்களைவிடத் தீக்குளிப்பது மேலானது என்ற கருத்தமைந்த பாடலைப் பாடியுள்ளார். இப்பாடல் பன்முக வாசிப்பினுக்கு இடம் தரக்கூடியது. பல்சான் றீரே! பல்சான் றீரே! 'செல்க' எனச் சொல்லாது, ஒழிக' என விலக்கும், பொல்லாச் சூழ்ச்சிப் பல்சான் றீரே! அணில்வரிக் கொடுங்காய் வாள்போழ்ந் திட்ட ..........                                                              திணை - பொதுவியல்: துறை - ஆனந்தப்பையுள்.
'கணவனுடன் செல்க' எனச் சொல்லாமல் தடுக்கும் பொல்லாது சூழ்ச்சி செய்யும் சான்றோர் பலரே! அணிலுடைய வரி போன்ற வரிகளை உடைய வளைந்த வெள்ளரிப் பழத்தின் விதை போன்ற நல்ல மணமான நெய் கலவாத நீர்ச்சோறு, எள் துவையல், புளிசேர்த்த வேளைக்கீரை ஆகியவற்றை உண்டும், பாய் இல்லாமல் பருக்கைக் கல் மேல்படுத்தும், கைம்மை நோய்பியற்றும் பெண்டிர் அல்லேன் நான். புறங்காட்டில் உருவாக்கப்பட்ட கரிய முருட்டால் அடுக்கப்பட்ட ஈமப்படுக்கை உமக்கு அரிதாக விளங்கலாம். பெரிய தோளுயுடைய என் கணவன் மாய்ந்தமையால், அந்த ஈமத்தீயே எமக்கு இதழ் மலர்ந்த தாமரையின் தண்ணீர் பொய்கை நீர் போல் இன்பம் அளிப்பதாகும்.
மேற்கோள்கள்
பகுப்பு:புறநானூறு
கீழ மங்கலம் ஊராட்சி
கீழ மங்கலம் ஊராட்சி (Keelamangalam Gram Panchayat), தமிழ்நாட்டின் தூத்துக்குடி மாவட்டத்தில் உள்ள ஓட்டப்பிடாரம் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2250 பேர் ஆவர். இவர்களில் பெண்கள் 1145 பேரும் ஆண்கள் 1105 பேரும் உள்ளடங்குவர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வளந்தாயபுரம் மாகாளியம்மன் கோயில்
மாகாளியம்மன் கோயில் தமிழ்நாட்டில் கோயம்புத்தூர் மாவட்டம், வளந்தாயபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கஸ்தூரி மான் (திரைப்படம்)
கஸ்தூரி மான் (Kasthuri Maan) என்பது மலையாள இயக்குனர் அ. க. லோகிததாசு இயக்கிய 2005 ஆம் ஆண்டய தமிழ் திரைப்படமாகும். இப்படம் இதே பெயரில் இவராலேயே மலையாளத்தில் எடுக்கபட்ட படத்தின் மறு ஆக்கம்  மற்றும் இந்த நாள்வைரியிலான  இவரது ஒரே தமிழ் படமும் ஆகும். இப்படத்தில் பிரசன்னா, மீரா ஜாஸ்மின் ஆகியோர் முதன்மை பாத்திரங்களில் நடித்துள்ளனர். சம்மி திலகன், சரத் பாபு, வி. எம். சி ஹனீபா, பாரதி கண்ணன், பவன், வினோதினி, சுஜா ஆகியோரும் இடம்பெற்றுள்ளனர். கஸ்தூரி மானின் கதை ஒரு இளம் கல்லூரிப் பெண்ணைச் சுற்றியதாக உள்ளது, அவர் தனது காதலருக்கு தனது சொந்த பிரச்சினைகளுக்கு மத்தியில் அவரை ஒரு ஐ.ஏ.எஸ் அதிகாரியாக வேண்டும் என்ற கனவை நனவாக்க உதவுகிறார். இந்த படம் 2005 தீபாவளியின் போது வெளியிடப்பட்டது. பெரும்பாலும் பொதுவாக நேர்மறையான வரவேற்பைப் பெற்றது.
கதை
அருண்குமார் ( பிரசன்னா ), மாவட்ட ஆட்சியர் பதவியில் இருப்பதாக படம் தொடங்குகிறது. அவரது தந்தை பழனியப்பன் ( சரத் பாபு ) அவரை திருமணம் செய்து கொள்ளக் கூறுவதாக அவரது முன் வாழ்கை காட்சிக்கு கதை செல்கிறது. பழனியப்பன் ஒரு பணக்கார திரைப்பட தயாரிப்பாளராக இருக்கிறார். அவர் ஒரு பணக்காரரிடமிருந்து கடன் வாங்கியிருந்தார், ஆனால் அவரால் கடனை திருப்பிச் செலுத்த முடியாத நிலையில் தவிக்கிறார். பணக்காரன் தன் மகளை அருணுக்கு திருமணம் செய்விக்க விரும்புகிறான். ஆனால் அருண் அவளை திருமணம் செய்ய விரும்பவில்லை.
உமாசங்கரியும் ( மீரா ஜாஸ்மின் ) அருணும் ஒரே கல்லூரியில் படிக்கின்றனர். கல்லூரி வளாகத்தில் உமா ஒரு கலகலப்பான, குறும்புக்கார பெணாக உள்ளாள். ஆனால் வீட்டில், கடுமையான வறுமையை எதிர்கொண்டு வாழ்கிறாள். தனது வீட்டை கவனித்துக்கொள்வதற்கும், வாழாவெட்டியான சகோதரிக்காகவும் பல்வேறு பகுதிநேர வேலைகளில் ஈடுபடுகிறாள். இதற்கிடையில், பழனியப்பன் கடன் சுமை தாளாமல் தற்கொலைக்கு முயற்சிக்கிறார். ஐ.ஏ.எஸ் தேர்வுகளுக்கு தயாராகி வரும் அருணுக்கு உமா பலவகையிலும் உதவுகிறாள். அவர் அவளை திருமணம் செய்துகொள்வதாகவும், அவளுடைய குடும்ப சூழ்நிலையிலிருந்து அவளை மீட்பதாகவும் உறுதியளிக்கிறார். இருப்பினும், உமா, தனது அக்காள் கணவரிடமிருந்து காத்துக்கொள்ள அவனை கொன்று சிறை செல்கிறாள். இறுதியில் இருவரும் இணைகிறனர். .
குறிப்புகள்
பகுப்பு:2005 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள் பகுப்பு:இளையராஜா இசையமைத்த திரைப்படங்கள்
பெரமூர் பிரம்மபுரீஸ்வரர் கோயில்
பெரமூர் பிரம்மபுரீஸ்வரர் கோயில் தமிழ்நாட்டில் தஞ்சாவூர் மாவட்டம், பெரமூர் என்னும் ஊரில் அமைந்துள்ள சிவன் கோயிலாகும்.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தஞ்சாவூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இறைப்பி
இறைப்பி அல்லது நீர்மவிறக்கி (siphon, σίφων) என்பது தலைகீழாக வைக்கப்பட்ட U வடிவக் குழாய் ஒன்றின் வழியாக புவியீர்ப்பு விசை மற்றும் வளியமுக்கத்தின் உதவியுடன் வேறு உந்துவிசைகள் இன்றி பாய்மங்களை வெளியகற்றும் தொழில்நுட்பமாகும்.
வரலாறு
கி.மு 1500களில் பண்டைய எகிப்தியர்கள் களஞ்சியங்களில் இருந்து திரவங்களை அகற்ற இறைப்பியைப் பயன்படுத்தினர்.
சான்றாதாரங்கள்
பகுப்பு:இயற்பியல் கோட்பாடுகள் பகுப்பு:பாய்ம இயக்கவியல்
டி. ஆர். கஜபதி
'''டி. ஆர். கஜபதி''' (T. R. Gajapathy) ஓர் இந்திய அரசியல்வாதியும் தமிழக சட்டமன்றத்தின் ஆற்காடு சட்டமன்றத் தொகுதியின் முன்னாள் உறுப்பினரும் ஆவார். 1989 ஆவது ஆண்டில் நடந்த தமிழ்நாடு சட்டமன்றத் தேர்தலில் ஆற்காடு தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
வெளியிணைப்புகள்
பகுப்பு:தமிழக அரசியல்வாதிகள் பகுப்பு:வேலூர் மாவட்ட மக்கள் பகுப்பு:வாழும் நபர்கள்
கிரெசோலின்
கிரெசோலின் (Cresolene) என்பது நிலக்கரித் தாரிலிருந்து தயாரிக்கப்படும் ஒரு கிருமி நீக்கியாகும். கார மணமுடன் அடர்நிற நீர்மமாக இது தயாரிக்கப்படுகிறது. 19 ஆம் நூற்றாண்டின் பிற்பகுதியிலும் இருபதாம் நூற்றாண்டுத் தொடக்கத்திலும் பல்வேறு வலிகளை நீக்கவும் தட்டம்மைக்கான சிகிச்சையிலும் இதைப் பயன்படுத்தினார்கள். புகையில்லாமல் சூடுபடுத்த உதவும் வேப்போ கிரெசோலின் விளக்குகள் சிறப்பாகத் தயாரிக்கப்படுகின்றன.
புற இணைப்புகள்
பகுப்பு:வேதிப் பொருட்கள் பகுப்பு:தொற்றுநீக்கிகள் பகுப்பு:சுகாதாரம்
லால் பாபு பிரசாத்
லால் பாபு பிரசாத் குப்தா என்பவா் பிஹாா் மாநிலத்தை சாா்நத பாரதிய ஜனதா கட்சியின் உறுப்பினா் ஆவாா். இவா் பீஹார் சட்டமன்றத்திற்கு  2010 மற்றும்  2015 களில் நடந்த தோ்தல்களில் சிரையா தொகுதியிலிருந்து தோ்ந்தெடுக்கப்பட்டாா்.
குறிப்புகள்
பகுப்பு:வாழும் நபர்கள் பகுப்பு:பீகார் சட்டமன்ற உறுப்பினர்கள்
அகில இந்திய சியா தனிநபர்ச் சட்ட வாரியம்
அகில இந்திய சியா தனிநபர்ச் சட்ட வாரியம் (All India Shia Personal Law Board) 2005ம் ஆண்டு தொடங்கப்பட்ட இந்திய சியா இஸ்லாமியர்களின் சட்ட அமைப்பாகும். அகில இந்திய இஸ்லாமியத் தனிநபர்ச் சட்ட வாரியம் சியா இஸ்லாமியக் கொள்கைகளை வழியுறுத்த தவறியதால் இவ்வாரியம் அமைக்கப்பட்டதாகக் கூறுகிறது.
மேற்கோள்கள்
பகுப்பு:இசுலாமிய அமைப்புகள் பகுப்பு:இசுலாமியச் சட்டம்
கோபி கிருஷ்ணா
கோபி கிருஷ்ணா என்பவர் ஒரு இந்திய திரைப்படத் தொகுப்பாளர் ஆவார். இவர் தமிழ் மொழி படங்களில் பணியாற்றியுள்ளார். மோ. ராஜாவின் தனி ஒருவன் (2015) திரைப்படத்தில் இவர் செய்த பணிகளால் நன்கு அறியப்பட்டவரானார். அதன் பின்னர், தொழிலில் ஏற்றம் கண்டார்.
தொழில்
கோபி கிருஷ்ணா சென்னை எம்.ஜி.ஆர் அரசு திரைப்பட மற்றும் தொலைக்காட்சி நிறுவனத்தில் படத்தொகுப்புக்  கலையை முறையாக கற்றுக்கொண்டார். கோபி கிருஷ்ணாவின் முதல் வெற்றிப் படமானது பாலாஜி சக்திவேலின் மர்ம படமான வழக்கு எண் 18/9 (2012) ஆகும், அதைத் தொடர்ந்து இவருக்கு தமிழ் படங்களில் படத்தொகுப்பு பணி செய்ய அதிக வாய்ப்புகள் கிடைத்தன. மோ. ராஜாவின் தனி ஒருவன் (2015) திரைப்படத்தில் இவர் பணியாற்றிய பின்னர் இவர் தன் தொழில் முன்னேற்றம் கண்டார். இதன் பிறகு பெரிய திரைப்படங்களில் வாய்ப்பு பெறத்துவங்கினார். பின்னர் வெற்றிகரமான திகில் நகைச்சுவை படமான தில்லுக்கு துட்டு (2016) படத்திலும் பணியாற்றினார்.
2017 இல், கோபி கிருஷ்ணா பல நடுத்தர செலவில் தயாரிக்கப்பட்ட தமிழ் படங்களில் படத்தொகுப்பாளராக பணியாற்றினார். வரலாற்று திரைப்படமான மடை திறந்து, திகில் படமான டோரா, நகைச்சுவைத் திரைப்படமான மன்னர் வகையறா போன்றவற்றில் பணியாற்றினார்.
குறிப்புகள்
பகுப்பு:தமிழ்நாட்டுத் திரைப்படத் தொகுப்பாளர்கள் பகுப்பு:தமிழ்த் திரைப்படத் தொகுப்பாளர்கள் பகுப்பு:1985 பிறப்புகள் பகுப்பு:வாழும் நபர்கள்
பிளாஸ்மோடியம்
பிளாஸ்மோடியம் புரோட்டோசோவா தொகுதியைச் சேர்ந்த பேரினம் ஆகும். இந்த இனத்தைச் சார்ந்த ஒட்டுண்ணிகள் மலேரியா நோய்க்குக் காரணமானவை. இவை மனிதர்களைத்தவிர, பறவைகள், ஊர்வன மற்றும் எலிகளையும் பாதிக்கின்றன.
இவ்வுயிரி ஓர் அகச்செல் இரத்த ஒட்டுண்ணியாகும். இதன் வாழ்க்கைச் சுழற்சிக்கென ஓர் முதுகெலும்பியும், இரத்தம் உறிஞ்சும் கொசுக்களும் தேவைப்படுகின்றன.
வாழ்க்கைச் சுழற்சி
left|thumb|200px|[[மலேரியா நோயை உருவாக்கும் பிளாஸ்மோடியம் எனப்படும் அதிநுண்ணுயிரியின் வாழ்க்கை வட்டம்]] பிளாஸ்மோடியத்தின் வாழ்க்கை வட்டத்தில், மனிதர்கள் இடைநிலை விருந்தோம்பிகளாகவும், கொசுக்கள் நிலையான விருந்தோம்பிகளாகவும் செயல்படுகின்றன.
பெண் அனபிலஸ் கொசுக்கள் முதுகெலும்பிகளைக் கடிக்கும் பொழுது, அதன் உமிழ் நீர் வழியாக ஆயிரக்கணக்கான கதிர்வடிவ ஸ்போரோசோயிட்டுக்கள் இரத்ததில் கலக்கின்றன. பின்பு, கல்லீரலின் உட்புறமுள்ள ரெட்டிகுலோ எண்டோதீலியல் (reticuloendothelial) செல்களில் தங்குகின்றன. இங்கு அமைதியாக தங்கியிருக்கும் ஸ்போரோசோயிட்டுக்கள் ஹிப்னோசோயிட் என அழைக்கப்படுகிறது.
சிவப்பணுக்களுள், இவை டிரோபோசோயிட்டுகளாக வளர்கின்றன. இதன் மையத்தில் தோன்றும் நுண்குமிழி, உட்கருவை ஓரத்திற்கு தள்ளி, மோதிர அமைப்பைப் பெறுகிறது. இதன் பின் சைசாண்டு நிலையில், சைசாண்டுகள் பலவாகப் பிளந்து பல்லாயிரக்கணக்கான மீரோசோயிட்டுகளாக மாறி சிவப்பணுக்களிலிருந்து வெளியேறி இரத்ததில் கலக்கின்றன. பல மீரோசோயிட்டுகள் இந்த சுழற்சியில் மேலும் பெருக்கின்றன. பல சுழற்சிக்குப்பின் சில மீரோசோயிட்டுகள் கேமிட்டோசைட்டுகளாக (gametocyte) உருப்பெறுகின்றன. இந்த கேமிட்டோசைட்டுகள் கொசுக்களால் உறிஞ்சப்படுகின்றன.
கேமிட்டோசைடுகள் கொசுக்களுள் கேமீட்டுகள் எனும் இனப்பெருக்கச் செல்களாகின்றன. இவை ஒருங்கிணைந்து சைகோட் (Zygote) என்னும் கருமுட்டை உருவாகின்றது. இவை நகரும் தன்மையுடையதால், நகரும் கருமுட்டை (ookinetes) எனப்படுகின்றன. இரைப்பையின் சுவரைத் துளைத்துக் வெளிவரும் கருமுட்டை, தொடருந்து பிளந்து பல நுண்ணிய கதிர்வடிவ ஸ்போரோயிட்டுகளாக உருமாறுகின்றி, கொசுவின் உமிழ் நீர் மூலம் மீண்டும் முதுகெலும்பியின் இரத்ததில் கலக்கின்றன.
வெளி இணைப்புகள்
பிளாஸ்மோடியம் வாழ்க்கைச் சுழற்சி
பகுப்பு:பேரினங்கள் பகுப்பு:நுண்ணுயிர்கள்
மெட்ராஸ் படகு விடுதி
சென்னை படகு விடுதி (Madras Boat Club) இந்தியாவின் தென்பகுதியில் ஒரு வரலாற்று முக்கியத்துவம் வாய்ந்த நகரமான சென்னை நகரில் அமைந்துள்ள பழமையான படகு மையங்களில் ஒன்றாகும்.
பின்னணி
ஆங்கிலேயர்களின் சிறு குழுவொன்று மெட்ராஸில் (தற்போது சென்னை என்று அழைக்கப்படுகிறது) 1867 இல் இந்த விடுதியை நிறுவினார்கள். இவ்விடுதி முதலில் எண்ணூரில் துவங்கப்பட்டதென பதிவுகளும் உள்ளன, மற்றும் படகோட்டும் வழிகாட்டி ஒருவருடன் சில ஆங்கிலேயர்கள் பயணிப்பது போல படங்கள் இன்னமும் விடுதியின் காப்பகங்களில் கிடைக்கின்றன. இங்கிலாந்தின் ஒரு சில படகோட்டும் மாலுமிகள் இதில் ஈடுபாடு கொண்டு, விடுதி அமைப்பதற்கான யோசனை ஒன்றை உருவாக்கினர்.
பின்னர், 1892 ஆம் ஆண்டில், விடுதி அடையார் ஆற்றின் கரையில் அதன் தற்போதைய இடத்திற்கு மாற்றப்பட்டது. 1874-75 ஆம் ஆண்டில் ஏறக்குறைய 32 படகோட்டும் உறுப்பினர்கள் மற்றும் 24 மற்ற உறுப்பினர்கள் இருந்ததாக விடுதியின் முந்தைய பதிவுகள் தெரிவிக்கின்றன.
1898 ஆம் ஆண்டில், பித்தளைப் பொத்தான்கள் மற்றும் விடுதி மோனோகிராம் அடங்கிய அடர்ந்த நீல நிற அங்கி அப்போதைய குழுவால் ஏற்றுக்கொள்ளப்பட்டது. இது அசல் வடிவமைப்பில் மாற்றம் இல்லாமல் இன்றும் பயன்படுத்தப்படுகிறது. சர்வதேச அளவிலான படகோட்டப் போட்டிகள் அந்த ஆண்டுகளில் மிகவும் வழக்கமாக நடத்தப்பட்டன, மேலும் அந்த விளையாட்டானது பரவலான செய்தி ஊடகத்தின் வழியே வெளிவந்தது. ஆரம்பப் பதிவுகளில் பெரும்பாலும் எஃப். ஹெச். வில்சன் என்பவர் அதிக போட்டிகளில் கலந்து கொண்டது தெரிய வ்ருகிறது. அவரது நுரையீரல் வலிமையே இதற்குக் காரணம்.
பகுப்பு:Coordinates on Wikidata பகுப்பு:சென்னை பகுப்பு:சென்னைக் கட்டிடங்கள் பகுப்பு:சென்னையில் சுற்றுலாத்துறை
டெஸ்மோப்பிரஸ்ஸின்
டெஸ்மோப்பிரஸ்ஸின் DDAVP என்ற வணிகப்பெயரில் விற்கப்படுகிறது.இம்மருந்து நீரிழிவு நோய், படுக்கையில் சிறுநீர் கழித்தல், இரத்தப்போக்கு (ஹீமோஃபிலியா-A), வான் வில்லிபிரண்டு நோய், மற்றும் இரத்தத்தில் அதிக யூரியா, போன்ற நோய்களை குணப்படுத்தப்பயன்படுகிறது. ஹீமோஃபிலியா-A, வான் வில்லிபிரண்டு நோய்களுக்கு, தீவிரமில்லாத நிலையிலிருந்து மிதமான நிலைகளில் உள்ளவர்களுக்கு மட்டுமே இதனை பயன்படுத்தவேண்டும். இதனை மூக்குவழியாகவோ, நரம்புக்குள் ஊசி மூலமாகவோ, வாய் வழியாகவோ அல்லது நாவிற்கடியிலோ கொடுக்கலாம்.
தலைவலி, வயிற்றுப்போக்கு மற்றும் இரத்த சோடிய அளவு குறைவு போன்றவை பொதுவான பக்கவிளைவுகள் ஆகும். இரத்த சோடிய அளவு குறையும்போது காக்காய் வலிப்பு நோயை இது ஏற்படுத்துகிறது. இதனை சிறுநீரக கோளாறு உள்ளவர்கள் அல்லது இரத்த சோடிய அளவு குறைபாடு உள்ளவர்கள் பயன்படுத்தக்கூடாது. கர்ப்பகாலத்தில் இதனை பயன்படுத்துவது பாதுகாப்பனது என கருதுகிறார்கள். இது வேசோப்பிரஸ்ஸினின் செயற்கை விருத்தாந்தம் ஆகும். சோப்பிரஸ்ஸின் என்பது சிறுநீர் உற்பத்தியை குறைக்கும் ஹார்மோன் ஆகும்.
டெஸ்மோப்பிரஸ்ஸின் ஜக்கியநாடுகளின் மருத்துவ பயன்பாட்டிற்காக 1978ல் அனுமதி பெறப்பட்டது. இது உலக சுகாதார நிறுவன முக்கிய மருந்துகள் பட்டியலில் இடம்பெற்றுள்ளது. மேலும் சுகாதார முறையில் அதிக நற்பயனளிக்கக்கூடிய மற்றும் பாதுகாப்பான மருந்தாக உள்ளது. இது பொதுவான மருந்தாக கிடைக்கிறது. ஜக்கியநாடுகளில் குறிப்பிட்ட மாதங்களில் இதன் விற்பனை 100 லிருந்து 200 USD வரை உள்ளது.
படுக்கையில் சிறுநீர் கழித்தல்
டெஸ்மோப்பிரஸ்ஸின் நாக்டர்னல் எனுரெஸிஸை (படுக்கையில் சிறுநீர் கழித்தல்) குணப்படுத்தப்பயன்படுகிறது. இது பொதுவாக டெஸ்மோப்பிரஸ்ஸின் அஸிடேட் என்ற வடிவில் வாய் வழியாக உட்கொள்ளும் மருந்தாக எழுதி கொடுக்கப்படுகிறது. குழந்தைகள் DDAVPயை எடுத்துக்கொள்ளும்போது ஒரு வாரத்திற்கு ஈர இரவு 2.2 ஆகவும், மருந்துப்போலியோடு ஒப்பிடும்போது, தொடர்ந்து தூங்கும்பட்சத்தில் 4.5 ஆகவும் உள்ளது.
உறைதலில் கோளாறு
என்டோதீலியல் செல்களையுடய வீபெல் பேலட் உடலங்களிலிருந்து வான் வில்லிபிரண்ட் காரணியை (vWF) வெளியிட டெஸ்மோப்பிரஸ்ஸின் (DDAVP) தூண்டுகிறது. இதனால் vWF (உறைதல் காரணி VIII) 3 லிருந்து 5 வது ஃபோல்டுக்குக்கு உயருகிறது. உறைதலில் கோளாறு உள்ள நோயளிகளான வான் வில்லிபிரண்ட் நோய், தீவிரமில்லாத ஹீமோஃபிலியா-A (காரணி VIII குறைபாடு) நோய் மற்றும் திரம்போசைட்டோநீயா போன்றவைகளுக்கு வில்லிபிரண்ட் காரணியை வெளியிட டெஸ்மோப்பிரஸ்ஸினை பயன்படுத்தலாம். யூரிமிக் இண்டியூஸ்ட் பிளேட்லெட் செயல்படாமையை சரிசெய்ய இது பயன்படுகிறது. ஹீமோஃபிலியா-B (காரணி IX குறைபாடு) அல்லது தீவிரமான ஹீமோஃபிலியா-Aவை குணப்படுத்துவதில் நல்ல விளைவை ஏற்படுத்துவதில்லை.
டயபெட்டிஸ் இன்சிபிடஸ் (நீரிழிவு நோய்)
டெஸ்மோப்பிரஸ்ஸின் மத்திய நீரிழிவு நோயை(DI) குணப்படுத்தப்பயன்படுகிறது. இது என்டோஜீனஸ் ஆன்ட்டி டையூரிட்டிக் ஹார்மோன் (ADH)க்கு மற்றாக உள்ளது. பின்புற பிட்யூட்டரி அல்லது ஹைப்போதலாமஸினால் உற்பத்தியாகும் ADHன் உற்பத்தி குறைவிற்கு காரணம் சுரக்காமலிருத்தல், போதுமான அளவு இல்லாமலிருத்தலே காரணம். இது டயபெட்டிஸ் இன்சிபிடஸ்யை (நீரிழிவு  நோய்) நிர்ணயம் செய்யவும், மத்திய நீரிழிவு நோயிலிருந்து (DI) வேறுபடுத்தவும் உதவுகிறது. பொதுவாக இது நெஃப்ரோஜெனிஸிஸ் உடைய சுட்டிகாட்டியாகவுள்ளதால், இது நேர்மறை தாக்கத்தை ஏற்படுத்துகிறது.
பக்கவிளைவுகள்
நேசல் ஸ்பிரே எடுத்துக்கொண்டதனால், இருவர் மரணமடைந்து, மேலும் 59 பேர் காக்காய் வலிப்பால் பாதிக்கப்பட்டதால்,  ஐக்கியநாடுகளின் மருத்துக்கட்டுப்பாட்டாளர்கள் எச்சரிக்கைவிடுத்தனர். இது ஹைப்போ நெட்ரீமியா, உடல் சோடிய அளவு குறைபாட்டினால் நேரிட்டது. இந்நிகழ்விற்குப்பின்பு  ஐக்கியநாடுகளின் குழந்தைகளுக்கு  நேசல் ஸ்பிரே பயன்படுத்த அனுமதி மறுக்கப்பட்டது. இருந்தபோதிலும், ஐக்கியநாடுகளின் மருத்துக்கட்டுப்பாட்டாளர்கள் டெஸ்மோப்பிரஸ்ஸின் மாத்திரைகளை இப்போதும் குழந்தைகளுக்கு ஏற்படும் நாக்டர்னல் எனுரெஸிஸை குணப்படுத்த, நலமுடன் இருக்கும் பட்சத்தில், பயன்படுத்த பாதுகப்பானது என கூறுகிறது.
டெஸ்மோப்பிரஸ்ஸின் பயன்படுத்தும் நோயளிகளுக்கு தீவிர வாந்தி, வயிற்றுப்போக்கு, காய்ச்சல், தீவிர சளி, ஆகியவை ஏற்படும்போது, கண்டிப்பாக இதை எடுத்துக்கொள்வதை நிறுத்த வேண்டும். வெப்பமான சீதோஷ்ண நிலை, ஊக்கமுள்ள உடற்பயிற்சியின்போது, உடலின் எலக்ட்ரோலைட்டுகள் மற்றும்  நீர் சமனிலையில் அழுத்தம் ஏற்படும்போது, இதை எடுத்துக்கொள்வதை பற்றி எச்சரிக்கையுடன் இருக்க வேண்டும்.
உடலானது நீர் மற்றும் சோடிய அளவினை சமனிலை படுத்துவது அவசியமாகிறது. அதிக நீர் உட்கொள்ளல் அல்லது உப்பின் அளவு குறையும்போது, சோடிய அளவானது அதிகம் குறைகிறது (ஹைப்போ நெட்ரீமிய), இதனால் அந்நபருக்கு காக்காய் வலிப்பு ஏற்படலாம், இது அதிகமாகும்போது இறக்கவும் நேரிடலாம்.
செயல் படும் விதம்
டெஸ்மோப்பிரஸ்ஸின் அல்லது ஆன்ட்டி டையூரிட்டிக் ஹார்மோன் (ADH) நீரை சிறுநீரில் வெளியேற்றுவதன் மூலம் நீரின் அளவை கட்டுப்படுத்துகிறது. இது V2 ஏற்பிகளோடு இணைவதால்,  சிறுநீரக சேகரிப்பு குழாய் அளவுகளில் இது செயல்படுகிறது. அக்வாஃபோரின் சேனல் இடப்பெயர்வுகான சைகையை எபிகல் சவ்வினுடய சேகரிப்பு குழாயுக்கு சிஸ்டோலிக் வெஸிக்கிள் மூலமக தருகிறது. டிஸ்டல் நெஃரானிலுள்ள அக்வாஃபோரின் சேனலானது, சிறுநீரிலிருந்து, நீரின் மீள்உரிஞ்சுதலை அதிகப்படுத்துகிறது. இதனால் நெஃரானிலிருந்து சிஸ்டமேடிக் சுழற்சிக்கு திரும்ப பேசோலேட்ரல் சவ்வு சேனல் வழியாக மெதுவாக அனுப்பப்படுகிறது. டெஸ்மோப்பிரஸ்ஸின் என்டோதீலியல் செல்லிலிருந்து V2 ஏற்பியின் மீது செயல்பட்டு வான் வில்லிபிரண்ட் காரணியை தூண்டுகிறது. மறுசேர்க்கை வேசோப்பிரஸ்ஸினை விட டெஸ்மோப்பிரஸ்ஸின் வெகு மெதுவாக சிதைவடைகிறது. மேலும் வேசோப்பிரஸ்ஸினை ஆர்டீரியல் ஹைபர்டென்ஷன் ஏற்படும்போது, இது இரத்த அழுத்தத்தின் மீது, சிறிய விளைவை ஏற்படுத்துகிறது. வேசோப்பிரஸ்ஸின் ACTH வெளியீட்டை தூண்டுகிறது. இதனால் மறைமுகமாக, மிருதுவான தசைகளிலுள்ள இரத்த குழாய்களில் ஆல்ஃபா –I ஏற்பியை, வெசல் டோன் மற்றும் இரத்த அழுத்தத்தை அதிகப்படுத்துகிறது. டெஸ்மோப்பிரஸ்ஸின் ACTH வெளியீட்டை தூண்டுவதில்லை என பல ஆய்வுகள் காட்டுகிறது (குஷீங் நோய் தவிர). மேலும் இது இரத்த அழுத்தத்தை நேரடியாக ஏற்படுத்தாமலிருந்தாலும், சுகாதாரமாக இருக்கும் பட்சத்தில், 50% ACTH வெளியீட்டை தூண்டுகிறது என, ஒரு ஆய்வானது காட்டுகிறது. டெஸ்மோப்பிரஸ்ஸின் ACTHயை தூண்டவல்லது. சாதரண நிலையில் oCRH நிர்வகிக்கும்போது, கார்ட்டிசசோலை வெளியிடுகிறது. ஆனால் அனரெக்ஸியா நெர்வோசா நோயாளிகளுக்கு மட்டும் இல்லை.
வேதியியல்
சாதாரண மனித ஹார்மோன் ஆர்ஜினைன் வேசோப்பிரஸ்ஸினிலிருந்து டெஸ்மோப்பிரஸ்ஸின்(1-டெஸ் அமினோ-8-D ஆர்ஜினைன் வேசோப்பிரஸ்ஸின்) மனிதனால் உற்பத்தி செய்யப்படுகிறது. இதன் பெப்டைடில் ஒன்பது அமினோ அமிலங்கள் உள்ளன. வேசோப்பிரஸ்ஸினோடு ஒப்பிடும்போது, டெஸ்மோப்பிரஸ்ஸினின் முதலாவது அமினோ அமிலம் டீ அமினேட்டானது. மேலும் ஆர்ஜினைன் எட்டாவது இடத்தில் டெக்ஸ்ட்ரோ வடிவத்தில் இல்லாமல் லீவோ வடிவத்தில் உள்ளது. (ஸ்டீரியோ கெமிஸ்ட்ரியை பார்க்கவும்)
மேலும் படிக்க
Oxytocin and vasopressin receptor modulators
Category:Hormonal agents Category:Peptides Category:Vasopressin receptor agonists Category:World Health Organization essential medicines Category:World Anti-Doping Agency prohibited substances Category:RTT Category:Antidiuretics
எசேக்கியேல் (நூல்)
எசேக்கியேல் (Ezekiel) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) இடம்பெறுகின்ற ஒரு நூல் ஆகும்.
பெயர்
எசேக்கியேல் என்னும் நூல் மூல மொழியாகிய எபிரேயத்தில் יְחֶזְקֵאל‎ (Y'ḥez'qel[jəħezˈqel])என்னும் பெயர் கொண்டுள்ளது. அதன் பொருள் "ஆண்டவர் ஆற்றல் அளிப்பார்" என்பதாகும். கிரேக்கத்தில் Iezekiel என்றும், இலத்தீனில் Ezechiel என்றும் இந்நூல் பெயர்கொண்டுள்ளது.
குருவும் இறைவாக்கினருமான எசேக்கியேல்
எசேக்கியேல் என்னும் பெயர் கொண்ட இறைவாக்கினர் எருசலேம் நகரின் வீழ்ச்சிக்கு முன்பும் பாபிலோனியச் சிறையிருப்பின் போதும் வாழ்ந்தவர். பாபிலோனுக்கு நாடு கடத்தப்பட்டோருக்கு மட்டுமன்றி, எருசலேமில் எஞ்சியிருந்தோருக்கும் அவர் இறைவாக்கு உரைத்தார். கி.மு. ஆறாம் நூற்றாண்டில் சுமார் 22 ஆண்டுகள் அவர் பணியாற்றினார் (கி.மு. 595-573).
ஐக்கிய இராச்சியத்தின் நாடாளுமன்றம்
பெரிய பிரித்தானியா மற்றும் வட அயர்லாந்து ஐக்கிய இராச்சியத்தின் நாடாளுமன்றம் (Parliament of the United Kingdom of Great Britain and Northern Ireland), என அலுவல்முறையாகவும் பொதுவாக பிரித்தானிய நாடாளுமன்றம் (British Parliament) எனவும் அறியப்படும் இவ்வமைப்பே ஐக்கிய இராச்சியம் மற்றும் இதன் ஆட்சிப்பகுதிகளில் சட்டமியற்றக்கூடிய மிக உயரிய சட்ட அமைப்பு ஆகும். இது இலண்டனில் உள்ள வெஸ்ட்மின்ஸ்டர் அரண்மனையில் இயங்குகிறது. ஐக்கிய இராச்சியத்திலும் அதன் ஆளுமைக்குட்பட்ட பகுதிகளிலும் உள்ள அனைத்து அரசியல் அமைப்புக்களுக்கும் மேலான அதிகாரத்தைக் கொண்டிருக்கிறது. நாடாளுமன்றத்தின் தலைவராக அரசர் அல்லது அரசி, (தற்போது அரசர் சார்லசு III) விளங்குகிறார்.
எசேக்கியேல் (நூல்)
குறிப்பிடத்தக்க ஒரு சில பகுதிகள்
'''எசேக்கியேல் 37:4-6 "ஆண்டவர் என்னிடம் உரைத்தது: நீ இந்த எலும்புகளுக்கு இறைவாக்குரை. 'உலர்ந்த எலும்புகளே! ஆண்டவரின் வாக்கைக் கேளுங்கள்' என்று சொல். தலவராகிய ஆண்டவர் இந்த எலும்புகளுக்கு இவ்வாறு கூறுகிறார்: நான் உங்களுக்குள் உயிர்மூச்சு புகச் செய்வேன். நீங்களும் உயிர் பெறுவீர்கள். நான் உங்களை நரம்புகளால் தொடுப்பேன்; உங்கள் மேல் சதையைப் பரப்புவேன். உங்களைத் தோலால் மூடுவேன். பின் உங்களுக்குள் உயிர்மூச்சு புகச் செய்வேன். நீங்களும் உயிர்பெறுவீர்கள். அப்போது நானே ஆண்டவர் என அறிந்து கொள்வீர்கள்."
உட்பிரிவுகள்
பகுப்பு:பழைய ஏற்பாடு நூல்கள்
ஐக்கிய இராச்சியத்தின் நாடாளுமன்றம்
நாடாளுமன்றம் ஈரவைகளுடன், ஒரு மேலவை (பிரபுக்கள் அவை), ஒரு கீழவை (மக்களவை), அமைந்துள்ளது. அரசரால் சட்டவாக்கலின் மூன்றாம் அங்கமாக விளங்குகிறார். பிரபுக்கள் அவையில் இருவகை உறுப்பினர்கள் உள்ளனர்: "சமயப் பிரபுக்களும்" (இங்கிலாந்து திருச்சபையின் மூத்த ஆயர்கள்), "உலகியல் பிரபுக்களும்" (பியர்கள் என அழைக்கப்படுபவர்கள்) பிரதமரின் அறிவுரைப்படி அரசரால் நியமிக்கப்படுபவர்கள். அத்துடன் 92 மரபுரிமையான பிரபுக்களும் பிரதிநிதிகளாக உள்ளனர். அக்டோபர் 2009இல் உச்ச நீதிமன்றம் துவங்கப்படும்வரை பிரபுக்கள் அவை நீதி பராமரிப்பையும் சட்டப் பிரபுக்கள் மூலம் ஆற்றிவந்தது.
இங்கிலாந்தின் நாடாளுமன்றமும் இசுக்காட்லாந்தின் நாடாளுமன்றமும் ஒன்றிணைப்புச் சட்டங்களை நிறைவேற்றியபிறகு 1707இல் பெரிய பிரித்தானிய நாடாளுமன்றம்  உருவானது. ஆனால் நடைமுறையில் இது தொடர்ந்த இங்கிலாந்து நாடாளுமன்றத்தில் இசுக்காட்லாந்திய எம்பிக்களையும் பியர்களையும் சேர்க்கப்பட்டனர். மேலும் 1800இல் ஒன்றிணைப்புச் சட்டத்திற்கு பெரிய பிரித்தானிய நாடாளுமன்றமும் அயர்லாந்து நாடாளுமன்றமும் ஒப்புதல் அளித்த பின்னர்  அயர்லாந்து நாடாளுமன்றம் மூடப்பட்டு பிரித்தானிய நாடாளுமன்றம் விரிவுபடுத்தப்பட்டது. காமன்சிற்கு 100 கூடுதல் உறுப்பினர்களும் பிரபுக்கள் அவைக்கு 32 உறுப்பினர்களும் கூட்டப்பட்டு பெரிய பிரித்தானிய மற்றும் அயர்லாந்தின் ஐக்கிய இராச்சியத்தின் நாடாளுமன்றம் உருவானது.
உலகில் முதன்முதலாக வளர்ச்சியுற்ற நாடாளுமன்றமான இது, உலகின் பல்வேறு மக்களாட்சிகளுக்கான சீர்தரமாக அமைந்ததால் "அனைத்து நாடாளுமன்றங்களின் தாயாக" அழைக்கப்படுவதுண்டு.
கோட்பாட்டின்படி, உயரிய சட்ட அதிகாரம் நாடாளுமன்றத்தின் அரசருக்கு தரப்பட்டுள்ளது; நடைமுறைப்படி, அரசர் பிரதமரின் அறிவுரைப்படியே நடப்பதாலும் பிரபுக்கள் அவையின் அதிகாரம் வரையறுக்கப்பட்டிருப்பதாலும் உண்மையான அதிகாரம்  மக்களவையிடமே உள்ளது.
2017 சூன் 8 ஆம் நாள் நடைபெற்ற பொதுத்தேர்தல் முடிவுகளின்படி "தொங்கு நாடாளுமன்றம்" அமைக்கப்படுகிறது. பழமைவாதக் கட்சி 318 உறுப்பினர்களுடனும், சனநாயக யூனியன் கட்சி 10 உறுப்பினர்களுடனும் இணைந்து பழமைவாதக் கட்சியின் தலைவர் தெரசா மே ஆட்சி அமைக்கிறார்.
குறிப்புகள்
<references group="lower-alpha"/>
வெளி இணைப்புகள்
பகுப்பு:ஐக்கிய இராச்சியத்தின் அரசியல்
தஞ்சோங் மக்களவை தொகுதி
தஞ்சோங் மக்களவை தொகுதி (மலாய்: Kawasan Persekutuan Tanjong; ஆங்கிலம்: Tanjong Federal Constituency; சீனம்: 丹绒联邦选区) என்பது மலேசியா, பினாங்கு மாநிலத்தில், வடகிழக்கு பினாங்கு தீவு மாவட்டத்தில் (Northeast Penang Island District); அமைந்துள்ள ஒரு மக்களவை தொகுதி (P049); மற்றும் மலேசியாவில் மிகச் சிறிய மக்களவை தொகுதியும் ஆகும்.
தஞ்சோங் மக்களவை தொகுதி 1974-ஆம் ஆண்டில் உருவாக்கப்பட்டது. முதல் தேர்தல் 1974-ஆம் ஆண்டில் நடைபெற்றது. அத்துடன் அதே 1974-ஆம் ஆண்டில் இருந்து தஞ்சோங் மக்களவை தொகுதி, மலேசிய நாடாளுமன்றத்தில் பிரதிநிதிக்கப் படுகிறது.
2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), தஞ்சோங் மக்களவை தொகுதி 37 தேர்தல் வட்டாரங்களாக (Polling Districts) பிரிக்கப்பட்டது.
ஜார்ஜ் டவுன், பினாங்கு
தஞ்சோங் மக்களவை தொகுதி பினாங்கு மாநிலத் தலைநகரமான ஜார்ஜ் டவுன் மாநகரத்தின் மையத்தில் உள்ளது. இந்த மாநகரத்திற்கு பிரிட்டனின் மூன்றாம் ஜார்ஜ் மன்னரின் (King George III) நினைவாக ஜார்ஜ் டவுன் என்று பெயரிடப்பட்டது. தென்கிழக்கு ஆசியாவின் முதல் பிரித்தானிய குடியேற்ற நகரம் ஜார்ஜ் டவுன் ஆகும்.
இதன் மாநகர மையப் பகுதி வடகிழக்கு பினாங்கு தீவு மாவட்டத்தின் எல்லையில் அமைந்து உள்ளது. இந்த மாநகரில் ஏறக்குறைய 708,127 பேர் வசிக்கிறார்கள். மலேசியாவில் அதிக மக்கள் தொகை கொண்ட மாநகரங்களில் ஜார்ஜ் டவுன் மாநகரம் இரண்டாவது இடம் வகிக்கிறது.
பினாங்கு பெருநகரம்
ஜார்ஜ் டவுன் மாநகரக் கூட்டம் (Greater Penang) என அழைக்கப்படும் பெருநகர் பகுதி அமைப்பில்; ஜார்ஜ் டவுன், பினாங்கு ஜார்ஜ் டவுன் புறநகர்ப் பகுதிகள், பட்டர்வொர்த், நிபோங் திபால், பத்து காவான், பிறை, பெர்மாத்தாங் பாவ், சுங்கை பட்டாணி, கூலிம் மற்றும் செர்டாங் நகரங்கள் உள்ளன.
இங்கு சுமார் 2,412,616 பேர் வசிக்கிறார்கள். இந்த பெருநகரப் பகுதி மலேசியாவி்ன் இரண்டாவது பெரிய பெருநகரப் பகுதியாகும். இதன் உள் நகரம் யுனெஸ்கோ உலகப் பாரம்பரியத் தளமாகும் (World Heritage Site).
மலேசியாவின் முதல் மாநகரம்
1957-இல் மலாயா பிரித்தானியர்களிடம் இருந்து சுதந்திரம் அடைவதற்கு சற்று முன்பு, இரண்டாம் எலிசபெத் மகாராணியாரால் (Queen Elizabeth II) ஜார்ஜ் டவுன் நகரம் ஒரு மாநகரமாக அறிவிக்கப்பட்டது. அந்த வகையில் ஜார்ஜ் டவுன் நகரம், மலேசிய நாட்டின் நவீன வரலாற்றில் முதல் மாநகரமாகப் பெயர் பெற்றது.
தஞ்சோங் வாக்குச் சாவடிகள்
2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), தஞ்சோங் மக்களவை தொகுதி 37 தேர்தல் வட்டாரங்களாக (Polling Districts) பிரிக்கப்பட்டு உள்ளது. கீழ்க்காணும் வாக்குச் சாவடிகளில், வாக்காளர்களின் இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.
மேலும் காண்க
பகுப்பு:மலேசியாவில் தேர்தல்கள் பகுப்பு:பினாங்கு நாடாளுமன்றத் தொகுதிகள்
தேவேந்திர பத்னாவிசு
தேவேந்திர கங்காதர பட்னவீஸ் (Devendra Gangadhar Fadnavis,, பிறப்பு 22 சூலை 1970) பாரதிய ஜனதா கட்சியைச் சேர்ந்த மகாராட்டிர அரசியல்வாதி ஆவார். இவர் மஹாராஷ்டிர மாநிலத்தின் துணை முதல்வராக பதவி வகிக்கிறார். .பாரதிய ஜனதா கட்சியின் மகாராட்டிர மாநிலத் தலைவராகவும் நாக்பூர் சட்ட மன்ற உறுப்பினராகவும் உள்ளார். நாக்பூர் நகர மேயராகவும் பணியாற்றி உள்ளார். முன்னாள் மகாராட்டிர முதலமைச்சர் ஆவார். இவர் 30 சூன் 2022 அன்று முதலமைச்சர் ஏக்நாத் சிண்டே தலைமையில் துணை முதலமைச்சராக பதவி ஏற்றார்.
1997இல் தமது 27வது அகவையில் நாக்பூர் மேயராகத் தேர்ந்தெடுக்கப்பட்டார். மகாராட்டிர சட்டப் பேரவையில் 1999 முதல் நாக்பூரிலிருந்து சட்ட மன் உறுப்பினராகத் தேர்ந்தெடுக்கப்பட்டுள்ளார்.
இளமை வாழ்க்கை
பத்னாவிசு நாக்பூரில் 1970இல் பிறந்தார். இவரது தந்தை, கங்காதர பத்னாவிசும் நாக்பூரிலிருந்து மகாராட்டிர சட்டமன்றத்தின் மேலவை உறுப்பினராக இருந்தவர் ஆவார். 1987இல் புற்றுநோயால் பத்னாவிசின் தந்தை உயிரிழந்தார். இவரது தாயார் சரிதா பத்னாவிசு அமராவதியின் கலோட்டி குடும்பத்தைச் சேர்ந்தவர். விதர்பா வீட்டுக் கடன் சங்கத்தில் இயக்குநராகப் பணியாற்றினார். தந்தையின் காலடியைப் பின்பற்றி பத்னாவிசு இளம் வயதிலேயே இராட்டிரிய சுயம்சேவாக் சங்கத்தில் இணைந்தார்.
1986-87இல் தர்மபீத் கல்லூரியிலும் பின்னர் ஐந்தாண்டுகள் நாக்பூர் சட்டக் க்கலூரியிலும் கல்வி பெற்றார். 1986 முதல் 89 வரை அகில பாரத மாணவர் சங்கத்தின் தீவிர செயற்பாட்டாளராக விளங்கினார். பெர்லினின் செருமன் பன்னாட்டு மேம்பாட்டிற்கான நிறுவனத்தில் (D. S. E.) வணிக மேலாண்மையில் பட்டமேற்படிப்பு பட்டமும் திட்ட மேலாண்மையில் பட்டயமும் பெற்றார்.
குடும்ப வாழ்க்கை
தேவேந்திர பத்னாவிசு மத்தியதர பழைமைவாத இந்துக் குடும்பத்தில் பிறந்தவர். 2006இல் அரசியல் பின்னணியில்லாத குடும்பத்தின் அம்ருதா இராணடேயை திருமணம் புரிந்தார். அம்ருதா நாக்பூரிலுள்ள ஆக்சிசு வங்கியில் கிளை மேலாளராகப் பணியாற்றி வருகிறார். இருவருக்கும் திவிஜா என்ற மகள் பிறந்தார்.
வெளி இணைப்புகள்
பகுப்பு:மகாராட்டிர அரசியல்வாதிகள் பகுப்பு:1970 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:வாழும் நபர்கள் பகுப்பு:மகாராட்டிர மாநில முதலமைச்சர்கள் பகுப்பு:21-ஆம் நூற்றாண்டு இந்திய அரசியல்வாதிகள்
பனைக்குடி ஊராட்சி
பனைக்குடி ஊராட்சி (Panaikkudi Gram Panchayat), தமிழ்நாட்டின் விருதுநகர் மாவட்டத்தில் உள்ள நரிக்குடி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1097 ஆகும். இவர்களில் பெண்கள் 564 பேரும் ஆண்கள் 533 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வேமாண்டம்பாளையம் மாகாளியம்மன் கோயில்
மாகாளியம்மன் கோயில் தமிழ்நாட்டில் ஈரோடு மாவட்டம், வேமாண்டம்பாளையம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாகாளியம்மன் சன்னதியும், விநாயகர், சிவன் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கொஞ்சம் கொஞ்சம்
கொஞ்சம் கொஞ்சம் (Konjam Konjam) என்பது ஓர் இந்திய தமிழ் திரைப்படம், ஆகும். இதை அறிமுக இயக்குநரான உதய சங்கர் எழுதி இயக்கியுள்ளார். பெட்டி சி. கே மற்றும் பி. ஆர். மோகன் ஆகியோர் தங்கள் தயாரிப்பு நிறுவனமான மிமோசா புரொடக்சன்ஸ் நிறுவனத்தின் மூலமாக தயாரித்துள்ளனர். இப்படத்திற்கான தயாரிப்பு பணிகள் 2016 சனவரியில் தொடங்கியது. படம் 22 செப்டம்பர் 2017 அன்று வெளியிடப்பட்டது.
சுருக்கம்
கொஞ்சம் கொஞ்சம் படத்தில் பிரியா மோகன், கோகுல் கிருஷ்ணன், மெர்ஷீனா நீனு ஆகியோர் முக்கிய வேடங்களில் நடித்துள்ளனர். இது ஒரு காதல் குடும்ப நாடகப் படமாகும். இதை உதயசங்கரன் இயக்க, வல்லவன் இசையமைத்துள்ளார்.
பெரியகண்ணமங்கலம் மாரியம்மன் கோயில்
பெரியகண்ணமங்கலம் மாரியம்மன் கோயில் தமிழ்நாட்டில் நாகப்பட்டினம் மாவட்டம், பெரியகண்ணமங்கலம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:நாகப்பட்டினம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ராம் பிரீத் பாஸ்வான்
ராம் பிரீத் பாஸ்வான் என்பவா் பிஹாா் மாநிலத்தை சாா்ந்த பாரதீய ஜனதா கட்சியின் உறுப்பினாா் ஆவாா். இவா் பிகாா் சட்டமன்றத்திற்கு 2010 மற்றும்2015 களில் நடந்த தோ்தல்களில் ராஜ்நகா் தொகுதியிலிருந்து தோ்ந்தெடுக்கப்பட்டாா்.
References
பகுப்பு:வாழும் நபர்கள் பகுப்பு:பீகார் சட்டமன்ற உறுப்பினர்கள் பகுப்பு:மதுபனி மாவட்ட நபர்கள்
செங்கட்டாம்பட்டி ஊராட்சி
செங்கட்டாம்பட்டி ஊராட்சி (Sengattampatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள வத்தலக்குண்டு வட்டாரத்தில் அமைந்துள்ளது. இந்த ஊராட்சி, நிலக்கோட்டை சட்டமன்றத் தொகுதிக்கும் திண்டுக்கல் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2842 ஆகும். இவர்களில் பெண்கள் 1402 பேரும் ஆண்கள் 1440 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சமுனாமரத்தூர்
சமுனாமரத்தூர் (அ) ஜமுனாமரத்தூர் திருவண்ணாமலை மாவட்டத்தில், புதிதாக அமைக்கப்பெற்ற ஜமுனாமரத்தூர் வட்டத்தின் நிர்வாகத் தலைமையிடம், பேரூராட்சி மற்றும் ஜவ்வாது மலை வாசத்தலம் ஆகும்.
அமைவிடம்
இது சவ்வாது மலையில் இருக்கும் புகழ் பெற்ற நகராகும். மேலும் ஜவ்வாது மலையின் முக்கிய சந்தை பகுதியும், மக்கள் கூடும் இடமும் ஆகும். அதுமட்டுமில்லாமல் மாவட்ட தலைமையிடமான திருவண்ணாமலையிலிருந்து 76 கிமீ தொலைவிலும், போளூரிலிருந்து 44 கிமீ தொலைவிலும், ஆரணியிலிருந்து 68 கிமீ தொலைவிலும், செங்கத்திலிருந்து 48 கிமீ தொலைவிலும், கலசப்பாக்கத்திலிருந்து 52 கிமீ தொலைவிலும், வேலூரிலிருந்து 83 கிமீ தொலைவிலும், திருப்பத்தூரிலிருந்து 53 கிமீ தொலைவிலும், வாணியம்பாடியிலிருந்து 40 கிமீ தொலைவிலும் அமைந்துள்ளது.
நிர்வாகம் மற்றும் அரசியல்
சமுனாமரத்தூர் நகரம் கலசப்பாக்கம் (சட்டமன்றத் தொகுதி)க்கும், திருவண்ணாமலை மக்களவைத் தொகுதிகற்கும் உட்பட்டதாகும். இந்த நகரத்தை சமுனாமரத்தூர் பேரூராட்சியின் மூலம் நிர்வகிக்கப்படுகிறது.
வருவாய் வட்டம்
திருவண்ணாமலை மாவட்டத்தில் உள்ள 12 வட்டங்களில் சமுனாமரத்தூர் வட்டமும் ஒன்றாகும். இந்த வட்டத்தை 2016 ஆம் ஆண்டு போளூர் வட்டத்தின் மேற்கு பகுதிகளையும் மற்றும் செங்கம் வட்டத்தின் வடக்கு பகுதிகளையும் கொண்டு இந்த வட்டம் உருவாக்கப்பட்டது. இந்த வட்டத்தில் 42 வருவாய் கிராமங்களையும், 47,271 மக்கள்தொகையும் கொண்டது. இந்த வட்டத்தில் சமுனாமரத்தூர் பேரூராட்சி மற்றும் சவ்வாது மலை ஊராட்சி ஒன்றியம் ஆகியவை அமைந்துள்ளது. இந்த வட்டம் ஆரணி வருவாய் கோட்டத்தின் கீழ் உள்ள வருவாய் வட்டமாகும்.
சாலை வசதிகள்
சமுனாமரத்தூரில் சாலை வசதிகள் பொறுத்த வரை மலைகளின் நடுவே வலை பின்னலாக அமைந்துள்ளது.
போக்குவரத்து வசதிகள்
சமுனாமரத்தூர் நகரில் போக்குவரத்து நிர்வாக வசதிக்காக பேருந்து நிலையம் அமைக்கப்பட்டுள்ளது.
சென்னை, வேலூர், திருவண்ணாமலை, ஆரணி, திருப்பத்தூர், போளூர், ஆம்பூர், வாணியம்பாடி, செங்கம், கலசப்பாக்கம் ஆகிய நகரங்களில் இருந்து நேரடியாக பேருந்து சேவைகள் உள்ளது.
மக்கள் தொகை
2001 ஆம் ஆண்டு கணக்கெடுப்பின்படி இங்கு 6,000 மக்கள் வாழ்கிறார்கள். மேலும் இது சவ்வாது மலை ஊராட்சி ஒன்றியத்தின் தலைமையகம் ஆகும்.
மேற்கோள்கள்
பகுப்பு:திருவண்ணாமலை மாவட்டத்தில் உள்ள பேரூராட்சிகள் பகுப்பு:திருவண்ணாமலை மாவட்டம் பகுப்பு:தமிழ்நாட்டில் உள்ள மலைகள் பகுப்பு:தமிழ்நாட்டுச் சுற்றுலா மையங்கள்
நீரஜ் குமார் சிங் (அரசியல்வாதி)
நீரஜ் குமார் சிங் என்பவா் பீஹாா் மாநிலத்தை சாா்ந்த பாரதீய ஜனதா கட்சி யின் உறுப்பினாா் ஆவாா். இவா் பீஹாா் சட்டமன்றத்திற்கு 2010 மற்றும் 2015 களில் நடந்த தோ்தல்களில் சாதா புா் தொகுதியிலிருந்து தோ்ந்தெடுக்கப்பட்டாா்.
பாா்வை
பகுப்பு:வாழும் நபர்கள் பகுப்பு:பீகார் சட்டமன்ற உறுப்பினர்கள்
தாமோதரனார்
தாமோதரனார் சங்ககாலப் புலவர்களில் ஒருவர். தாமோதரன் - உலகம் எல்லாம் இறைவன் மஹாவிஷ்ணுவின் திருவுந்தியில் அடங்கியதால் தாமோதரன் என்றும் யசோதை கட்டிய தாம்புக்கயிறு இடுப்பில் அழுந்தியதால் தாமோதரன் என்றும் இவரது பெயருக்கான விளக்கம்.இவரது பாடல் ஒன்றே ஒன்று மட்டும் சங்கப்பாடல் தொகுப்பில் உள்ளது. அது குறுந்தொகை 92 எண் கொண்ட பாடல்.
குறிந்தொகை 92 பாடலில் சொல்லப்படும் செய்திகள்
ஞாயிறு மறைந்த பொழுது பறவைகள் தம் குஞ்சுகள் இருக்கும் இடத்துக்குக் குஞ்சுகளுக்கு வேண்டிய இரையுடன் சென்று அடையும். (அதுபோல அவர் இல்லம் வந்து சேரவேண்டும் என்பது தலைவியின் ஏக்கம்.)
அரிய சொல்லாட்சி
'இறையுற ஓங்கிய ... மராஅம்' = வானளாவ ஓங்கிய மரா மரம்.
இறை = உயர்ந்தவன்
மேற்கோள்கள்
பகுப்பு:சங்கப் புலவர்கள்
முத்துக்குழிவயல்
முத்துக்குழிவயல் என்பது கன்னியாகுமரி மாவட்டத்திலுள்ள ஒர் இடமாகும். இது உடல் நலம் பேணவும், ஓய்வெடுக்கவும் சிறந்த இடமாகும். கடல் மட்டத்திலிருந்து சுமார் 4400 அடி உயரத்திலுள்ளது. இது நாகர்கோவிலில் இருந்து 60 கிலோ மீட்டர் தொலைவிலும் பேச்சிப்பாறைக்கு அருகாமையிலும் அமைந்து இருக்கிறது. 19 ஆம் நூற்றாண்டில் தங்கம் இங்கு கிடைப்பதாக கருதப்பட்டது. உண்மை அல்ல என்று பின் உணரப்பட்டது. நல்ல தெளிந்த நீர் கிடைக்கிறது. முன்நாளில் இப்பகுதியை ஆண்ட மன்னர்கள் இந்த இடத்தினை ஓய்விடமாகக் கொண்டிருந்தனர் என்பதற்கு அடையாளமாகச் சில கட்டிடங்கள் உள்ளன. இம்மலையின் மீதிருந்து இயற்கை எழிலை ரசிக்கலாம்.
வெளி இணைப்புகள்
பகுப்பு:கன்னியாகுமரி மாவட்டத்திலுள்ள கிராமங்கள்
கே. சுப்பிரமணியன்
'''கே. சுப்பிரமணியன்''' (K. Subramania Pillai) ஓர் இந்திய அரசியல்வாதியும் தமிழக சட்டமன்றத்தின் கன்னியாகுமரி சட்டமன்றத் தொகுதியின் முன்னாள் உறுப்பினரும் ஆவார். 1989 ஆவது ஆண்டில் நடந்த தமிழ்நாடு சட்டமன்றத் தேர்தலில் கன்னியாகுமரி தொகுதியில் திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
வெளியிணைப்புகள்
பகுப்பு:தமிழக அரசியல்வாதிகள் பகுப்பு:கன்னியாகுமரி மாவட்ட நபர்கள் பகுப்பு:வாழும் நபர்கள்
உலகில் உள்ள மிகப்பழமையான கட்டடங்களின் பட்டியல்
இக்கட்டுரையில் உலகின் ஒவ்வொரு கண்டத்திலும் நாட்டிலும் உள்ள மிகப்பழமையான நடைமுறையில் உள்ள கட்டிடங்கள் பட்டியலிடப்பட்டுள்ளது.
வெளி இணைப்புகள்
பகுப்பு:கட்டிடங்கள்
இடன்யாங் குன்சான் சிறப்புப் பாலம்
இடன்யாங் குன்சான் சிறப்புப் பாலம் (Danyang–Kunshan Grand Bridge) என்பது உலகிலுள்ள நீண்ட பாலம். இது 164.8 km நீளமுடைய ஏதண்டத்தை பெய்ஜிங்-சாங்காய் அதிவேக தண்டவாளத்தில் கொண்டுள்ளது.
பாலம்
இப்பாலம் கிழக்கு சீனாவின் ஜியாங்சு மாகாணத்தில் சாங்காய் மற்றும் நாஞ்சிங் ஆகியவற்றுக்கிடையிலான தண்டவாள வழியில் அமைந்துள்ளது.
இது 2010 இல் கட்டி முடிக்கப்பட்டு 2011 இல் திறந்து வைக்கப்பட்டது. 10,000 பேர் வேலைக்கமர்த்தப்பட்டு, நான்கு வருடங்களில் கட்டப்பட்ட இப்பாலத்தின் செலவு கிட்டத்தட்ட $8.5 பில்லியன் ஆகும். இடன்யாங் குன்சான் சிறப்புப் பாலம் உலகிலுள்ள நீண்ட பாலம் என்ற கின்னஸ் உலக சாதனையை சகல வகையிலும் சூன் 2011 இன்படி பெற்றுள்ளது.
வெளி இணைப்புக்கள்
பகுப்பு:சீன உட்கட்டமைப்பு பகுப்பு:சீனாவில் பாலங்கள்
சபைக்கால்சுக்கி பிரதேசம்
சபைக்கால்சுக்கி பிரதேசம் (Zabaykalsky Krai (Забайкальский край, சபைக்கால்ஸ்கி கிராய்) என்பது உருசிய கூட்டமைப்பு ஆட்சிப் பகுதி (கிராய்) ஆகும். இது ஒரு பிரச்சனையினால் வாக்கெடுப்பு நடத்தப்பட்டு சித்தா மாகாணம் மற்றும் அகின்-புர்வாத் தன்னாட்சி ஓர்க் ஆகிய பகுதிகளை ஒன்றாக இணைத்ததன் மூலமாக 2008 மார்ச் 1 அன்று இப்பிரதேசம் புதியதாக உருவாக்கப்பட்டது. 2010 ஆண்டைய மக்கள் கணக்கெடுப்பின்படி பிரதேசத்தின் மக்கள் தொகை 1,107,107 ஆகும்.
நிலவியல்
இந்தக் கிராய் வரலாற்று ரீதியான பிராந்தியமான திரான்ஸ்பைக்காலா பகுதியில் அமைந்துள்ளது. இப்பிராந்தியம் உருசியாவின் சர்வதேச எல்லையில் பிற நாடுகளுடன் தன் எல்லையைப் பகிர்ந்து கொள்கிறது. சீனாவுடன் 998 கிமீ எல்லையும், மங்கோலியாவுடன் 868 கிமீ எல்லையையும், உள்நாட்டில்  இர்கூத்சுக் மாகாணம் மற்றும் அமூர் மாகாணம், புர்த்தியா குடியரசு மற்றும் சகா குடியரசு ஆகியவற்றை தன் எல்லைகளாகக் கொண்டுள்ளது.
மீண்டும் ஒருநிலம்
மீண்டும் ஒருநிலம் (Pangaea Ultima) என்பது ஒருநிலக் கொள்கையை மூலமாகக் கொண்ட கொள்கையாகும். ஒருநிலக் கொள்கை படி 250 கோடி ஆண்டுகளுக்கு முன் அனைத்து கண்டங்களும் ஒன்றாக இருந்தது என்று கருதப்படுகிறது. மீண்டும் ஒருநிலம் என்ற கொள்கையின் படி மீண்டும் அனைத்து கண்டங்களும் ஒன்று சேர்ந்து ஒரு பெருங்கண்டமாக மாறும் என்று கருதப்படுகிறது. இந்த கொள்கையை முதலில் கிரிசுடோபர் சுகாட்டசு என்றவர் முன்வைத்தார்.."
சபைக்கால்சுக்கி பிரதேசம்
வரலாறு
இப்பிராந்தியத்தில் சுமார் 150-35 ஆயிரம் ஆண்டுகளுக்கு முன் முதன்முதலில் மனிதன் இருந்ததாக தடயங்கள் கிடைக்கின்றன. துவக்கக் கால ஆதாரங்கள் பழங்கால ஆறான கிராவில்ஸ் கைர்ஷிலுங்கி ( கிலோக் ஆற்றின் துணை ஆறு) அருகில் உள்ள சிட்டா நகரம் மற்றும் சைக்கியா ஆற்றின் அருகில் உள்ள நகரான உஸட்-மன்ஜா ஆகிய இடங்களில் கிடைத்துள்ளது.
மீண்டும் ஒருநிலம்
மீப்பெருங்கண்டங்கள் புவியின்  அனைத்து அல்லது பெரும்பான்மையான நிலப்பரப்புகள் இணைந்து ஒரே தொடர்ச்சியான கண்டம் உருவாவதை விவரிக்கின்றன. பாஞ்சியா அல்டிமா உருவாக்கத்தில், அமெரிக்காக்களுக்கு கிழக்கே மேற்கு அத்திலாந்திக்குப் பெருங்கடலில் கீழமிழ்வதால்  அத்திலாந்திக்கு நடுக்கடல் முகடு கீழமிழ்ந்து அத்திலாந்திக்கு, இந்தியப் பெருங்கடல் குழிநிலம் தாழ்ந்து அத்திலாந்திக்கும் இந்தியப் பெருங்கடலும் இணைய,  அமெரிக்காக்கள் மீண்டும் ஆப்பிரிக்கா, ஐரோப்பாவுடன் இணையும். மற்ற மீப்பெருங்கண்டங்களைப் போன்றே இதன் உட்புறமும் உயர்வெப்பநிலை நிலவும் வறண்ட  பாலைவனமாக மாற வாய்ப்புள்ளது.
மேலதிக விவரங்களுக்கு
பகுப்பு:மீப்பெரும் கண்டங்கள்
சபைக்கால்சுக்கி பிரதேசம்
வரலாறு
இடைக்காலத்தில் மங்கோலிய பழங்குடியின மக்களான மெர்கிட், தைச்சூடு, ஜலாய்ரி, கமங் மங்கோல் ஆகிய மக்கள் பிரதேசத்தில் குடியேறினர். 17 ஆம் நூற்றாண்டில், ஓரளவு அல்லது முழுவதும் மங்கோலியம் பேசும் தாவுர் மக்கள் ஷைகா, மேல் ஆமூர், புரியா ஆற்றுப் பகுதி ஆகிய பிரதேசங்களில் வாழ்துவந்தனர். இம்மக்கள் இப்பிரதேசத்துக்கு தாவுரிகா என்ற பெயரை அளித்தனர் இது திரான்ஸ்பைக்கா எனவும் அழைக்கப்படுகிறது. தற்போது இப்பிரதேசம் தற்போதைய உருசியாவின் பைக்காரா ஏரி யின் கிழக்கில் உள்ளது.
அரசு
சீதா ஒப்லாஸ்து ஆளுநராக இருந்த ரவில் கனியதுலின் சபைக்கால்சுக்கி பிரதேசத்தின் ஆளுனராக பெரும்பான்மை ஆதரவுடன் 2008 பெப்ரவரி 5 அன்று தேர்ந்தெடுக்கப்பட்டார். 2008 மார்ச் 1 அன்று பதவி ஏற்றார்.
மக்கள் வகைப்பாடு
மக்கள் தொகையில் பெரும்பாலும் உருசியர்கள் மற்றும் புர்யாத் ஆகியோருடன் ஓரளவு உக்ரேனியர் மற்றும் கொஞ்சம் இவன்ஸ்க் ஆகிய இனத்தவர் வாழ்கின்றனர். பிரதேசத்தின் தலைநகரில், 1,000 யூதர்கள் வசிக்கின்றனர். 2010 மக்கள் கணக்கெடுப்பின்படி, மக்கள் தொகையில் உருசியர்கள் 89.9% உள்ளனர். புர்யாதர் 6.8%. உக்கேனியர் (0.6%), தடார்கள் (0.5%), பெலருசியர் (0.2%), அசீரியர் (0.18%), இவனக்கர் (0.1%) ஆகிய மக்கள் வாழ்கின்றனர். மக்கள் தொகை கணக்கெடுப்பில் 19,981 மக்கள் தங்கள் இனம்குறித்து தெரிவிக்கவில்லை. தரவு:
மொத்த கருத்தரிப்பு விகிதம்: ''' 2009 - 1.89 | 2010 - 1.87 | 2011 - 1.87 | 2012 - 2.00 | 2013 - 2.01 | 2014 - 2.08 | 2015 - 2.04(e)
பயிரன் கூட்டம்
கொங்கு வேளாளர் இனத்துக் கூட்டங்களில் பயிரன் கூட்டமும் ஒன்று.பயிர்த்தொழில் அடிப்படையாக இவர்கள் கூட்டம் இப்பெயர் பெற்றது என்பது அறிஞர் கொள்கை. "படியளந்து உண்ணும் பயிர குலம்" என்று ஒரு செப்பேடு புகழுகிறது. பயிர குலத்தினர் பவுத்திரம், வெள்ளியணை, காரையூர், ஆனூர், பரஞ்சேர்வழி, கூடலூர், வெள்ளோடு, கொன்னையாறு, புள்ளாநத்தம், திரு முக்கூடல், அண்ட நாடு, வயிரம்பள்ளி, கொடுமணல், பாலத்தொழு, ஆகிய ஊர்களில் காணி உரிமை கொண்டு வாழ்ந்து வருகின்றனர். ஆயுதம் எடுத்து போர் புரிந்து கொங்கு சமுதாயத்தைக் காத்தவர் இம்மரபினர். தீரன் சின்னமலை, கோவை அய்யாமுத்து மற்றும் சர்க்கரை மன்றாடி ஆகியோர் பயிரன் கூட்டத்தை சேர்ந்தோர்.
மேற்கோள்கள்
பகுப்பு:கொங்கு